Държавен вестник, бр. 26, 2018 г., стр. 45

БРОЙ  26	
Д Ъ Р Ж А В Е Н  В Е С Т Н И К 	
СТР.  45  
1. отговарят на следните общи условия:
а) не са с отнети права да упражняват ме-
дицинска професия в Република България – за 
лекарите по дентална медицина, които ръково-
дят, съответно работят в лечебното заведение;
б) лекарите по дентална медицина, които 
ръководят, съответно работят в лечебните за-
ведения, са членове на съответната РК на БЗС;
в) лекари по дентална медицина – граждани 
на държави – членки на Европейския съюз, 
и други членки на ЕИП, Швейцария, както 
и на трети държави, отговарят на условията 
на закона и НРД;
г) лекарите по дентална медицина, които 
работят в съответното лечебно заведение 
за извънболнична помощ, не са членове на 
Териториална експертна лекарска комисия 
(ТЕЛК)/Национална експертна лекарска 
комисия (НЕЛК);
2. отговарят на специалните условия съглас-
но глава седемнадесета от специалната част.
(2) Общите и специалните условия по ал. 1 
следва да са налице през цялото време на 
действие на вече сключения договор.
Чл. 17. (1) Директорът на РЗОК от името 
и за сметка на НЗОК сключва договори за 
оказване на дентална помощ с лечебни за-
ведения за извънболнична дентална помощ, 
които имат регистрация в РЗИ на територията, 
обслужвана от РЗОК.
(2) Лечебните заведения за извънболнична 
помощ могат да сключват договори с НЗОК 
за оказване на медицинска помощ на регис-
триран по реда на наредбата по чл. 41, ал. 4 
и 5 ЗЛЗ втори или следващ адрес на дейност 
на територията на РЗИ, различна от РЗИ по 
първоначалната регистрация, чрез дирек-
торите на РЗОК, на чиято територия имат 
месторазположение съответните адреси.
(3) Лечебните заведения за извънболнична 
дентална помощ, кандидатстващи за сключ-
ване на договор със съответната РЗОК, пред-
ставят документите, посочени в специалната 
част, глава седемнадесета, раздел І.
Чл. 18. (1) Лечебни заведения, кандидат-
стващи за сключване на договор с НЗОК за 
оказване на извънболнична дентална помощ, 
подават заявления и представят документи в 
РЗОК в 30-дневен срок от влизане в сила на 
НРД съгласно чл. 59а ЗЗО.
(2) При непълнота на представените до-
кументи директорът на РЗОК в срок до 7 
дни от установяването є писмено уведомява 
лечебното заведение за това обстоятелство и 
определя срок до 14 дни за нейното отстра-
няване.
(3) Директорът на РЗОК в срок 30 дни от 
подаване на заявлението сключва договор с 
изпълнителите, които отговарят на условия-
та по чл. 55, ал. 2, т. 1 ЗЗО и на критериите 
за осигуряване на достъпност и качество на 
медицинската помощ по чл. 59в ЗЗО. Ди-
ректорът на РЗОК има право да провери на 
място в лечебното заведение съответствието 
със специалните изисквания, за чието удос-
товеряване е предвидена декларация.
(4) Когато непълнотата е отстранена в оп-
ределения от директора на РЗОК срок, който 
изтича след срока по ал. 3, договор може да 
се сключи и след изтичането му.
Чл. 19. (1) Когато въз основа на оценка на 
потребностите и установена недостатъчност 
съгласно Националната здравна карта е налице 
потребност от дентална помощ, директорът 
на РЗОК може да сключва договори и след 
изтичане на срока по чл. 18, ал. 3 с лечебни 
заведения, които отговарят на изискванията 
на закона и НРД.
(2) В случаите по ал. 1 директорът на РЗОК 
сключва договори или издава мотивирани 
откази за сключване на договори в срок до 
30 дни от подаването на документите. При 
установяване на непълнота на представените 
документи се прилага чл. 18, ал. 2.
Чл. 20. (1) Типовите индивидуални договори 
за ИДП се изготвят от НЗОК и се утвърждават 
от управителя на НЗОК след съгласуване с 
председателя на УС на БЗС.
(2) Предметът на договорите и допълни-
телните споразумения, сключени с РЗОК, не 
може да се разширява.
(3) Алинея 2 не се прилага, когато въз 
основа на оценка на потребностите и устано-
вена недостатъчност съгласно Националната 
здравна карта е налице потребност от ден-
тална помощ.
Чл. 21. (1) Директорът на РЗОК отказва 
да сключи договор при:
1. условие, че лечебното заведение не 
отговаря на изисквания на закона, което се 
установява от представените документи или 
при проверка;
2. липса на някое от настоящите общи или 
специални изисквания и условия за сключване 
на договор, което се установява от предста-
вените документи или при проверка;
3. непълнота на изискуемата документация, 
която не е била отстранена в определения срок;
4. невъзможност на съответното лечебно 
заведение да осъществява денталната помощ, 
за изпълнение на която кандидатства, което 
се установява от представените документи 
или при проверка;
5. подаване на документи за сключване на 
договор извън установения срок по чл. 59а, 
ал. 1 ЗЗО независимо от причините за това 
с изключение на случаите по чл. 19;
6. наложена санкция „прекратяване на 
договор“.
(2) В случаите по ал. 1, т. 6 директорът на 
РЗОК може да сключи договор след изтичане